7. Forslag til ideoplæg om ansøgning til et solcelleanlæg mellem Hadsten, [adresse] og 
[adresse] (Åben)
Tidl. politisk behandling BY, 31.01.23, pkt. 7
Forventet sagsgang
PL-U, ØK, BY
Lovgrundlag
Planloven og Miljøvurderingsloven
SAGENS INDHOLD
Byrådet skal i denne sag tage stilling til igangsætning af en offentlig idefase 
vedrørende et solcelleanlæg mellem Hadsten, [adresse] og [adresse].
Projektet er resultatet af et samarbejde mellem to af de projektforslag til nye vedvarende energianlæg, som 
Favrskov Kommune modtog i august 2022. Begge områder blev valgt til at skulle indgå i første fase af 
sagsbehandling af ansøgninger til nye vedvarende energianlæg.
Det samlede projektområde ligger i åbent land mellem Hadsten, [adresse] og [adresse]. Området 
omfatter et areal på ca. 300 hektar. I dag udgør hovedparten af området dyrket mark med spredt 
bebyggelse og med enkelte mindre områder med natur.
Ved afgrænsning af området er der lagt vægt på, at anlægget udgør en samlet enhed, og at der er sikret 
afstand til de nærmeste naboer til projektområdet. Der er seks beboelsesejendomme inden for området. 
De vil blive nedlagt, før der kan etableres solcelleanlæg.
Solcelleområdet kommer til at bestå af solcellepaneler, som monteres på stativer. Panelerne opstilles i 
parallelle rækker. Herudover vil der blive flere teknikbygninger til elinstallationer. Omkring de enkelte 
delområder med solcelleanlæg og teknikbygninger vil der blive opsat trådhegn.
Gennem området vil der blive etableret rekreative stier, som skal sikre adgang for gående og motionister. 
Stierne forbinder byerne Hadsten, [adresse] og [adresse]. Der vil desuden blive anlagt tre 
faunapassager til vildtet på tværs af området. I disse passager vil der være beplantninger, som giver skjul 
for dyrene.
Langs kanten af området vil der blive plantet et 10 meter bredt beplantningsbælte. Herudover vil der enkelte 
steder blive nogle rækker med træer og buske imellem solcellepanelerne. Disse planterækker er smalle i 
lighed med et traditionelt beplantningsbælte langs et markskel. De skal være med til at give en visuel 
opdeling af de udstrakte flader af solcellepaneler.
Projektforslaget er resultatet af en proces, hvor ansøger har været i dialog med de nærmeste naboer og 
Favrskov Kommune, både ved individuelle møder og ved fællesmøder i lokale forsamlingshuse.
VURDERING
Teknik og Miljø vurderer, at projektet har et omfang, som forudsætter, at der skal udarbejdes et 
kommuneplantillæg og en lokalplan i henhold til planloven. Herudover er både plangrundlaget og projektet 
omfattet af miljøvurderingsloven. I lovens §§ 32 og 35 er det fastlagt, at der skal sikres en tidlig orientering 
[adresse]: EMN-2022-00796
Dok-ID: 3629139
Sagsbehandler: vdhkr
Byråd
31. januar 2024  19:00
af offentligheden og berørte myndigheder ved behandling af planer og projekter, som er omfattet af 
miljøvurderingsloven.
Ved en foreløbig gennemgang af de miljøforhold og særlige beskyttelsesinteresser, der knytter sig til 
området ses det, at projektområdet ligger inden for et område med særlige drikkevandsinteresser og 
indvindingsopland. Beskyttelsen af drikkevandet søges varetaget ved, at arealerne udgår af intensiv drift 
og udlægges til græs. Inden lokalplanen godkendes, vil ansøger tinglyse en deklaration, som fastlægger 
krav om gødnings- og sprøjtefri drift af arealerne for at opnå en mindre udvaskning af næringsstoffer og 
pesticider til drikkevandet. Herudover kan Favrskov Kommune kræve dokumentation for, at 
solcellepanelerne ikke giver anledning til udvaskning af PFAS til grundvandet.
ØKONOMI
Projektforslaget har ingen direkte økonomiske konsekvenser for Favrskov Kommune.
I lov om fremme af vedvarende energi (VE-loven) er det fastlagt, at opstiller af et større solcelleanlæg skal 
indbetale 40.000 kr. pr. MW installeret solcelleanlæg til en ’Grøn pulje’. Beløbet skal betales umiddelbart 
efter anlægget er sat i drift. For dette projekt forventes beløbet at være omkring 9,6 millioner kroner.
Det er Favrskov Kommune, som skal uddele beløb fra ’Grøn pulje’. Det sker i overensstemmelser med 
fastlagte principper som kan ses på [adresse] hjemmeside.
INDDRAGELSE
Borgerinddragelse og kommunikation sker efter reglerne i planloven og miljøvurderingsloven. Det er et 
selvstændigt mål med planloven, at offentligheden i videst muligt omfang inddrages i planlægningsarbejdet.
Leonora Clausen er som udgangspunkt fastlagt til fire uger. Teknik og Miljø vil foreslå, at Favrskov Kommune 
inviterer til et møde for borgere og interessenter inden for denne periode.
INDSTILLING
Direktøren for Teknik og Miljø indstiller til Byrådet:  
1.
At udkast til ideoplæg om solcelleanlæg mellem Hadsten, [adresse] og [adresse] godkendes og 
fremlægges i offentlig høring i fire uger. 
2.
At Favrskov Kommune inviterer til et møde for borgere og interessenter inden for denne periode.  
BESLUTNING
Plan- og Landdistriktsudvalget, 4. januar 2024:
Fraværende: Ingen
Indstilles godkendt med enkelte redaktionelle ændringer.
Borgmestersekretariatet, 18. januar 2024:
Borgmestersekretariatet bemærker, at de redaktionelle ændringer, som blev aftalt i [adresse] og 
Landdistriktsudvalget 4. januar 2024 er indarbejdet i bilag 1.
Økonomiudvalget, 23. januar 2024:
Fraværende: Ingen
Indstillingen fra Plan- og Landdistriktsudvalget indstilles godkendt. 
Byrådet, 30. januar 2024:
Fraværende: Thomas Frandsen
Godkendt med den bemærkning, at borgermøde afholdes 19. februar 2024 kl. 19.00 i Kulturhus Sløjfen i 
Hadsten.
Bilag

Idéoplæg solceller - Hadsten, [adresse], Galten (3661912)

Feltrapport vedrørende naturforekomster i området (3578061)
